钦定古今图书集成/明伦汇编/人事典/第083卷 > 易经 > 《系辞下传》
## 钦定古今图书集成/明伦汇编/人事典/第083卷 > 易经 > 《系辞下传》

子曰：“小人不耻不仁，不畏不义，不见利，不劝，不威不
惩，小惩而大诫，此小人之福也。《易》曰：‘屦校灭趾，无咎’。
此之谓也。”

善不积不足以成名，恶不积不足以灭身。小人以小
善为无益而弗为也，以小恶为无伤而弗去也，故恶
积而不可揜，罪大而不可解。《易》曰：“何校灭耳，凶。”